《潜鹤鼓》
宋代·马之纯

板木为腔冒以皮，其中宁有鹤来栖。
如何音响闻西洛，未必源流自会稽。
既被兵人都击破，却云禽鸟不鸣嘶。
分明伪妄无人辨，可笑诸人识见迷。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。